লাল শাড়িতে ট্রেন্ডিং লুকের ছবি কীভাবে বানাবেন? জেনে নিন পদ্ধতি

ওয়েব ডেস্ক: সোশ্যাল মিডিয়ার যুগে ট্রেন্ডে গা ভাসিয়ে যাওয়ার অভ্যেস কমবেশি সকলেরই রয়েছে। আর এখন ফেসবুক খুললেই দেখা যাচ্ছে মহিলাদের লাল শাড়ি পরার ট্রেন্ড (Facebook Trending AI Image)। কারও মাথায় ফুলের মালা, কেউ হাতে ফুলের তোড়া, কেউ আবার বর্ষায় ভিজে থাকা ছবিও শেয়ার করছেন। এই ছবি তৈরির নেপথ্যে রয়েছে গুগলের (Google) জনপ্রিয় এআই টুল জেমিনি এআই (Gemini AI)। কিন্তু অনেকেই বুঝে উঠতে পারছেন না—কীভাবে নিজের এরকম ছবি বানাবেন!

বিশেষজ্ঞদের মতে, কৃত্রিম বুদ্ধিমত্তার মাধ্যমে ছবি তৈরির মূল চাবিকাঠি হল স্পষ্ট নির্দেশ বা প্রমপ্ট। অর্থাৎ আপনি ঠিক কী চাইছেন, সেটা পরিষ্কারভাবে এআই-কে জানাতে হবে। পোশাকের ধরণ, চুলের স্টাইল, আলো, মুখের অভিব্যক্তি, এমনকি পিছনের পরিবেশ—সবকিছু নির্ভুলভাবে লিখলে তবেই আপনি মনের মতো ছবি পাবেন। অনেকেই শুধু ‘লাল শাড়ি পরা মেয়ে’ লিখে ছবি বানাতে গিয়ে হতাশ হচ্ছেন। কারণ, যথেষ্ট তথ্য দেননি। আসুন একনজরে দেখে নিন কীভাবে ট্রেন্ডিং ছবি বানাবেন।

আরও পড়ুন: দেশ চালাবেন রোবট-মন্ত্রী! অসাধ্যসাধন করল ইউরোপের এই দেশ

Google Gemini AI থেকে কীভাবে ছবি বানাবেন?

প্রথমে জেমিনি এআই খুলুন।

নিচে বাম দিকে থাকা ‘+’ আইকনে ক্লিক করে নিজের একটি ছবি আপলোড করুন।

এরপর প্রমপ্ট লিখুন।

প্রমপ্টে শাড়ির রং, হেয়ার স্টাইল, মেকআপ বা আলো আরও নির্দিষ্টভাবে উল্লেখ করুন।

এরপর ‘Generate’ অপশনে ক্লিক করুন। দেখবেন কয়েক মুহূর্তের মধ্যেই আপনার পছন্দ মতো ছবি তৈরি হয়ে গিয়েছে।

প্রমপ্টে বদল করে দিলেই নানা রকমের লুকে ছবি তৈরি করতে পারবেন অনায়াসে।

লাল শাড়ি পরা ছবি তৈরির জন্য কী প্রমপ্ট ব্যবহার করবেন?

Convert, 4k HD realistic, A stunning portrait of a young Indian woman with long, dark hair cascading over her shoulders. She is wearing a translucent, elegant saree draped over one shoulder, revealing a fitted blouse underneath. She is looking straight to her right, with a soft, serene expression. I want same face as I uploaded no alternation 100 percent same. The background is a plain, warm-toned wall, illuminated by a warm light source from the right, creating a distinct, soft-edged shadow of her profile and hair on the wall behind her. The overall mood is retro and artistic.